Szerző: Viola Krisztina

Lektorálta: Máté Brigitta

Portréfotó: Csonka Gergely

Tördelés, nyomdai előkészítés, kivitelezés:

BrandBirds Bookship Kiadó (Baló Andrea, Boa Krisztina, Mészáros Róbert)

Kiadja a Vendula Egészség-, és Oktatási

Központ – www.krisztiviola.hu

Felelős kiadó a Kft. ügyvezetője.

ISBN: 978-615-01-3191-7

© Vendula Egészség-, és Oktatási Központ,

2021, 1. kiadás

Minden jog fenntartva. Jelen könyvet vagy annak részeit tilos reprodukálni, adatrendszerben tárolni, bármely formában vagy eszközzel – elektronikus, fényképészeti úton vagy más módon – a szerző és a kiadó engedélye nélkül közölni.

Dorkának – „hogy e sorokat olvasva ráébredjen az olvasás varázsára”

Bálintnak – „hogy erőt merítsen

e könyvből, mielőtt kilép a nagyvilágba”

Zsófinak – „hogy tovább élénkítse

a benne már kiskorában megmutatkozó szupererőt!”

Tratalom

Ajánlók

A szerzőről

Előszó

Köszönetnyilvánítás

Kilenc tanács

Vers a változásról…

Bevezetés

EQ kontra IQ

Az EQ és a memória

Az a sorsdöntő 6 másodperc

Érzelmi érettség

Az EQ és a tudatosság

Az érzelmi intelligencia fejlesztése

Az EQ és fizikai egészségünk kapcsolata

A magas EQ jelei

A magas IQ jelei

Az érzelmileg érett személyek szokásai

Az érzelmi intelligencia 7 összetevője

Összegzés

EQ-fejlesztő gyakorlatok

Megoldások

Felhasznált és ajánlott irodalom

Ajánlók

Miért hasznos az EQ? Mit is jelent ez pontosan? Egy gyakorlati kézikönyvet tart a kezében. Itt az idő, hogy jobban megfigyelje és megismerje magát! Szakembereknek és egyéni használatra is ajánlom.

Barkóczi-Szép Vivien

coach, Lélekprisma

„Tetszenek benne a gyakorlati kérdések, feladatok. Ráismertem a saját történetemre a sorok között. Pozitív megerősítést adott a kételyeimre. „Nem tudtam letenni” típusú könyv. Elgondolkodtatott.”

Burger Szilvia

pedagógus

„Olvastam már jónéhány könyvet, valamint sok-sok cikket a témában, így azt kell mondjam, hogy Viola Krisztina műve amellett, hogy alapos, olvasóbarát is. Véleményem szerint laikusként is élvezhető, ugyanakkor épp annyira szakmai, amennyire szükséges. A kötet végén található EQ fejlesztő gyakorlatok, a kérdéssor és kvíz pedig nagy segítség az önismereti útra lépőknek, hogy be tudják tájolni, hol tartanak az érzelmi intelligenciájuk fejlődésében.”

Győr Sándor

főszerkesztő, rádiós műsorvezető

„Sokat segített ez a könyv, hogyan formáljam magam, külön tetszett, hogy feladatok is voltak. Sokat lehet fejlődni, formálódni a könyv által. Biztos, hogy többször visszatérek még 1-1 fejezethez.”

Bodor-Tóth Beáta

kozmetikus

„Nagyon fontos témát dolgoz fel sallangmentesen.”

Mohai Zsuzsanna

köztisztviselő

„Véleményem szerint, ez a könyv jó kezdete lehet az érzelmi intelligenciával való foglalkozásnak, ezáltal, hogy életünk kiegyensúlyozottabb lehessen. Természetesen ez nem pótolja a személyes önismereti megismerést, de információval szolgál, összefoglal, közérthetővé tesz, ami első lépése lehet önmagunk fejlesztésében. Ajánlom mindenkinek ezt a könyvet, illetve a sorozat többi részét is, aki közelebb szeretne kerülni önmagához, ezáltal tanulni, érteni az emberi kapcsolatainak az összetettségét.”

Zolák-Hegyi Andrea

Megoldásfókuszú Coach

„Az Érzelmi Intelligencia fontos, sőt, az egyik kiemelten lényeges terület, ha az egymás közötti kapcsolatokról van szó. Modern világunkban pedig azt az árnyalatot teszi mindennapjainkhoz, amire olyan nagyon vágyunk. Kriszti elképesztő alapossággal és körültekintéssel nyúlt a témához, a sorozat pedig egyedülálló a maga nemében. Mindenki számára érdemes, értékes olvasmány és tanulnivaló. Megtisztelő a részesének lenni, bízom benne, hogy számtalan olvasóhoz eljut.”

Máté Brigi

Lépcsőfok

A szerzőről

„A boldogságnak nincs köze ranghoz és vagyonhoz: egyszerűen csak harmónia dolga.”

(Lao Ce)

Viola Krisztinának hívnak. 20 éve érdekel a pszichológia, azóta vonzanak az önfejlesztő és önismereti könyvek. Célommá tűztem ki, hogy, aki elég eltökélt, az a szakmai segítségemmel okossá, izmosabbá teheti érzelmeit, megélheti azokat teljes valójukban.

Természetes gyógymódok szakértő, alkalmazott nyelvész, angol tanár, integratív-lelki-szellemi életvezetési tanácsadó, legfőképp érzelmiintelligencia-fejlesztő mentor vagyok.

Módszerem, hogy projektként kezelem minden hozzám forduló kliensem problémáját, és őszinte szembesítéssel, valamint a megfelelő személyre szabott gyakorlatok, hétköznapokban is elsajátítható praktikák, tudásanyagok, összességében egy érzelmi stratégia felállításával hatékony megoldásokat adok át.

Hiszem, hogy a szív intelligenciája nyújthatja számunkra a legstabilabb boldogságot.

A magas érzelmi intelligencia mindenki számára elérhető minőség! Ha tudatosan építi a jellemét, az segíti, hogy egyre harmonikusabbak legyenek a kapcsolatai, sikeresebb legyen a munkahelyen, valamint hatékonyan és magabiztosan kezelje az életben ön elé gördülő akadályokat.

A világon megtalálható milliónyi információ, inger és probléma között, könnyű elveszni, elfelejteni kik is vagyunk, illetve lehetünk. A legnagyobb öröm számomra, hogy segíthetek másoknak előcsalogatni azt a belső szupererőt, amely mindannyiunkban ott gyökerezik.

Viola Krisztina

Előszó

E könyv(sorozat) azért született meg, mert úgy tapasztaltam, hogy a világban egyre nagyobb szükség van egyértelmű és világos iránymutatásra, abban, hogy mit kell tegyünk ahhoz, hogy megszerezzük azt a tudást, azaz azt a mértékű érzelmi intelligenciát, amellyel valódi harmóniában és boldogságban élhetjük életünket. Sokan felismerték már, hogy segítségre van szükségük. Ki szakemberhez fordul, ki ígéretes tanfolyamokon, vagy hangzatos című könyvekben keresi a választ a kérdéseikre, módszereket, megoldásokat a problémáikra, azt a kis pluszt, ami nap, mint nap érezhetően hiányzik az életéből. Az emberek nem akarnak félni, nem akarnak szenvedni. Ha éppen nem a tehetetlenség és depresszió hálójában vannak, próbálkoznak, keresik a megoldásokat, és kisebb nagyobb sikerrel, de fejlődnek, szintet lépnek. Én is ezt teszem, tudatosan 13 éves korom óta, viszont az eddig bejárt úton sokat tanultam a „